b'\n_START_ARTICLE_\nInto the Wild (film)\n_START_SECTION_\nHandling\n_START_PARAGRAPH_\nFilmen hopper frem og tilbake mellom den tiden McCandless tilbrakte i Alaskas villmark, og hans lange ferd som ledet opp til hans tid i Alaska. Handlingen blir her fortalt i en mer kronologisk rekkef\xc3\xb8lge. _NEWLINE_I mai 1992 ankommer Christopher McCandless (Emile Hirsch) et avsidesliggende omr\xc3\xa5de litt nord for Denali nasjonalpark i Alaska. Han overnatter i en forlatt buss, som han kaller den magiske bussen (The Magic Bus). I begynnelsen setter McCandless pris p\xc3\xa5 denne tiden, skj\xc3\xb8nnheten i naturen rundt seg, stillheten og muligheten til \xc3\xa5 leve av det jorden har \xc3\xa5 by p\xc3\xa5. Han jakter p\xc3\xa5 elg og r\xc3\xa5dyr med rifle, leser b\xc3\xb8ker, og skriver en dagbok._NEWLINE_To \xc3\xa5r tidligere, i mai 1990, blir McCandless uteksaminert med gode karakterer fra Emory University i Atlanta, Georgia. Kort tid senere avviser McCandless sitt konvensjonelle liv ved \xc3\xa5 \xc3\xb8delegge alle sine kredittkort og identifikasjonspapirer. Han donerer nesten alle sparepengene sine p\xc3\xa5 24 000 dollar til den veldedige organisasjonen Oxfam f\xc3\xb8r han reiser sin vei i den godt brukte bilen sin. Han forteller imidlertid ikke sine foreldre Walt (William Hurt) og Billie McCandless (Marcia Gay Harden) eller sin s\xc3\xb8ster Carine (Jena Malone) hvor han reiser, og han nekter \xc3\xa5 holde kontakt med dem etter \xc3\xa5 ha reist sin vei. Dette gj\xc3\xb8r at familien hans blir stadig mer engstelige, og til slutt desperate etter \xc3\xa5 finne ut hva som har skjedd med ham. _NEWLINE_Ved Lake Mead i Arizona overnatter McCandless i bilen sin i ett omr\xc3\xa5de som blir oversv\xc3\xb8mt av vann. Dette f\xc3\xb8rer til at han forlater bilen sin, og han begynne \xc3\xa5 haike. Han \xc3\xb8delegger det lille som er igjen av pengene sine, og han tar til seg navnet "Alexander Supertramp". I Nord-California, m\xc3\xb8ter McCandless et hippie-ektepar som heter Jan Burres (Catherine Keener) og Rainey (Brian H. Dierker). Rainey forteller McCandless om sitt sviktende forhold til Jan, og McCandless hjelper dem \xc3\xa5 finne tilbake til hverandre igjen. McCandless stopper i S\xc3\xb8r-Dakota for \xc3\xa5 arbeide for ett selskap eid av Wayne Westerberg (Vince Vaughn), men han m\xc3\xa5 forlate denne jobben da Westerberg blir arrestert av politiet._NEWLINE_McCandless reiser deretter til Colorado River, og selv om det ikke er lov \xc3\xa5 padle i kajakk nedover elven uten tillatelse, s\xc3\xa5 ignorerer han alle advarsler og padler ned elven og inn i Mexico. I Mexico mister han kajakken sin i en sandstorm, og han reiser tilbake inn i USA til fots. Han hopper p\xc3\xa5 ett godstog til Los Angeles, California. Kort tid etter ankomst begynner han \xc3\xa5 f\xc3\xb8le "\xc3\xb8delagt" av den moderne sivilisasjonen og kapitalismen, og han bestemmer seg for \xc3\xa5 reise videre. I desember 1991, kommer McCandless til Imperial Valley-regionen i S\xc3\xb8r-California hvor han m\xc3\xb8ter hippiene Jan og Rainey igjen. Der m\xc3\xb8ter han ogs\xc3\xa5 Tracy Tatro (Kristen Stewart), en ten\xc3\xa5ringsjente som viser interesse for McCandless, men han avviser henne fordi hun er mindre\xc3\xa5rig. McCandless fortsetter snart kursen mot Alaska. _NEWLINE_I n\xc3\xa6rheten av Salton City, California, m\xc3\xb8ter han Ron Franz (Hal Holbrook), en pensjonist som mistet familien sin i en bilulykke mens han tjenestegjorde i den amerikanske h\xc3\xa6ren. Etter \xc3\xa5 ha tilbrakt flere m\xc3\xa5neder hos Franz vil McCandless reise videre, til tross for at Franz vil at McCandless skal bli boene hos ham. Franz tilbyr ogs\xc3\xa5 \xc3\xa5 adoptere han som sitt barnebarn, men McCandless bestemmer seg likevel for \xc3\xa5 reise videre. Etter flere m\xc3\xa5neder ved den forlatte bussen har livet blitt vanskeligere for McCandless, og forsyningene hans g\xc3\xa5r mot slutten._NEWLINE_McCandless bestemmer seg for \xc3\xa5 reise fra villmarken i Alaska, og returnere til familien og vennene sine. Men han finner snart ut at elven som han hadde krysset i l\xc3\xb8pet av vinteren var umulig \xc3\xa5 g\xc3\xa5 over p\xc3\xa5 grunn av den store sn\xc3\xb8smeltingen. Han er ikke i stand til \xc3\xa5 komme seg over elven. Han blir derfor tvunget til \xc3\xa5 returnerer til bussen, og vente til den sterke str\xc3\xb8mmen har gitt seg. Han g\xc3\xa5r snart helt tom for mat, og blir tvunget til \xc3\xa5 spise r\xc3\xb8tter og planter. Men han forveksler to like planter, og han spiser en giftig plante. Han tenker tilbake p\xc3\xa5 sin familie en siste gang, skriver et avskjedsbrev til verden, og kryper inn i soveposen sin for \xc3\xa5 d\xc3\xb8. Noen uker senere blir kroppen hans funnet av elgjegere. Kort tid senere, returnerer Carine sin brors aske fra Alaska med fly i ryggsekken sin.'